## Odluka o vrsti, količini i vrijednosti predmeta na koje se pri uvozu primjenjuju carinske povlastice

### NN 67/1991 (12.12.1991.), Odluka o vrsti, količini i vrijednosti predmeta na koje se pri uvozu primjenjuju carinske povlastice

# VLADA REPUBLIKE HRVATSKE

Na osnovi članka 27. stavka 1. točke 2, 3. 4. i 5. i članka 28. stavka
1. točke 12,13. i 14. Carinskog zakona ("Narodn novine", broj
53/A/91). Vlada Republike Hrvatske na sjednici održanoj 11. prosinca 1991.
godine. donijela je

## ODLUKU

### o vrsti, količini i vrijednosti predmeta na koje se pri uvozu primjenjuju carinske povlastice

I

Oslobođeni su od plaćanja carine, u skladu s člankom 27. stavkom 1.
točkom 2 Carinskog zakona, domači putnici:

a) na predmete osobne prtljage - bez ograničenja vrijednosti:

b) na ostale predmete, ako ti predmeti nisu namijenjeni preprodaji -
do ukupne dinarske protuvrijednosti 100 US dolara.

II

Oslobođeni su od plaćanja carine, u skladu s člankom 27. stavkom 1.
točkom 3. Carinskog zakona stranci koji su stekli hrvatsko državljanstvo
i stranci kojima je priznat status izbjeglice odnosno odobreno trajno nastanjenje
u Hrvatskoj:

a) na predmete za svoje domačinstvo, bez ograničenja vrijednosti;

b) na predmete gospodarskog inventara do ukupne dinarske protuvrijednosti
25.000 US dolara. Predmeti čija pojedinaćna dinarska protuvrijednost premašuje
svotu 25.000 US dolara nisu obuhvaćeni ovom povlasticom.

III.

Oslobođeni su od plaćanja carine, u skladu s člankom 27. stavkom 1.
točkom 4. Carinskog zakona, hrvatski državljani - članovi posada brodova
te hrvatski državljani koji su po bilo kojoj osnovi bili na radu u inozemstvu
neprekidno najmanje dvije godine ili najmanje 24 mjeseca u razdoblju četiri
godine:

a) na predmete za svoje domačinstvo, do ukupne dinarske protuvrijednosti
5.000 US dolara;

b) na predmete gospodarskog inventara, do dinarske protuvrijednosti
25.000 US dolara

IV.

Oslobođeni su od plaćanja carine, u skladu s člankom 27. stavkom 1.
točkom 4. Carinskog zakona, hrvatski državljani - članovi posada brodova
te hrvatski državljani koji su po bilo kojoj osnovi bili na radu u inozemstvu
neprekidno najmanje dvije godine ili najmanje 24 mjeseca u razdoblju četiri
godine, jedanput godišnje pri dolasku iz inozemstva radi korištenja godišnjeg
odmora, posjete obitelji i slično - na predmete koji nisu namijenjeni preprodaji,
do ukupne dinarske protuvrijednosti 1500 US dolara.

V.

Oslobođeni su od plaćanja carine, u skladu s člankom 27, točkom 5. Carinskog
zakona, hrvatski i strani državljani

- na predmete koje prime iz inozemstva u poštanskim i drugim pošiljkama
do ukupne dinarske protuvrijednosti 100 US dolara.

Pošiljke iz stavka 1. ove točke čija ukupna dinarska protuvrijednost
premašuje svotu od 100 US dolara nisu obuhvaćene ovom povlasticom.

VI.

Oslobođeni su od plaćanja carinem, u skladu s člankom 28. stavkom 1.
točkom 12. Carinskog zakona, državni organi, poduzeća i druge pravne i
fizičke osobe - na reklamni materijal i uzorke što ih besplatno primaju
iz inozemstva.

Reklamnim materijalom, u smislu stavka 1. ove točke, smatra se :

- tiskani ili snimljeni materijal koji sadrži objave, oglase, plakate,
cjenike, kataloge i druge oblike trgovinskih obavijesti o robi i uslugama
koje pruža inozemni pošiljatelj, bez ograničenja u pogledu vrijednosti
i količine;

- razni reklamni predmeti na kojima je vidno utisnuta tvrtka inozemnog
pošiljatelja s kojim državni organ, poduzeće i druga pravna ili fizička
osoba održava odgovarajuće poslovne veze. Reklamnim predmetima, u smislu
ove odredbe, ne smatraju se cigarete, žestoka alkoholna pića, parfemi,
osim parfema koji isključivo služe za demonstraciju i druga potrošna roba.

Uzorcima, u smislu ove odluke, smatraju se svi predmeti čija poiedinačna
dinarska protuvrijednost ne premašuje svotu od 10 US dolara i modeli predmeta
koji se šalju radipribavljanja narudžbe ili ponude robe, odnosno sklapanja
ugovora u vezi s proizvodnjom ili komercijalnim aktivnostima povezanim
s tom robom. Uzorci se ne mogu prodavati niti koristiti u druge svrhe osim
one radi koje su uvezeni.

VII.

Oslobođeni su od plaćanja carine, u skladu s člankom 28. stavkom 1.
točkom 13. alinejom prvom i drugom Carinskog zakona, vlasnici odnosno korisnici
prijevoznih sredstava - na predmete:

a) koji se radi zamjene dotrajalog ili uništenog dijela, ugrade u osobno
motorno vozilo za vrijeme dok se ono nalazilo u inozemstvu, do ukupne dinarske
protuvrijednosti 300 US dolara;

b) koji se, radi zamjene dotrajalog ili uništenog dijela ugrade u cestovno
motorno vozilo u javnom prometu za vrijeme dok se ono nalazi u inozemstvu,
do ukupne dinarske protuvrijednosti 500 US dolara.

Predmeti čija pojedinaćna dinarska protuvrijednost premašuje svote iz
stavka 1. ove točke nisu obuhvaćeni ovom povlasticom.

VIII.

Oslobođenje od plaćanja carine, u skladu s člankom 28. stavkom 1. točkom
13. alinejom trečom, četvrtom i petom Carinskog zakona, ostvaruje se temeljem
rješenja nadležne carinarnice donesenog u povodu godišnjeg izvješća vlasnika
odnosno korisnika prijevoznih sredstava o uvozu predmeta:

a) koji su, radi zamjene dotrajalog ili uništenog dijela prijevoznog
sredstva ili njegova inventara, kupljeni i ugradeni u pomorsko ili riječno
prijevozno sredstvo u javnom međunarodnom prometu;

b) koji su, kao potrošni i pogonski materijal za rad i sigurnost plovnih
prijevoznih sredstava kupljeni i rabljeni za vrijeme plovidbe u prometu
s inozemstvom;

c) koji su, radi zamjene dotrajalog ili uništenog dijela zrakoplova
ili njegova inventara, kupljeni i ugrađeni u zrakoplovno prijevozno sredstvo
s najmanje pet putničkih sjedala ili u zrakoplovno prijevozno sredstvo
privredne avijacije nosivosti najmanje 600 kilograma.

IX.

Oslobođčni su od plaćanja carine, u skladu s člankom 28. stavkom 1.
točkom 14. Carinskog zakona. strani izlagači koji sudjeluju na međunarodnim
sajmovima i trgovinskim izložbama u Hrvatskoj - na predmete koje uvezu
ili prime iz inozemstva radi uobićajene podjele i potrošnje za vrijeme
održavanja sajma odnosno izložbe.

Pređmetima za raspodjelu i potrošnju na sajmovima, odnosno trgovinskim
izložbam, u smislu stavka 1. ove točke, smatraju se:

a) uzorci strane robe izložene na sajmu ili izložbi ili uzorci napravljeni
od uvezene robe, pod uvjetima:

- da se dijele besplatno;

- da su neznatne vrijednosti u odnosu na cijenu komercijalne jedinice
iste vrste robe; .

- da su pakirani ili pripremIjeni za uobičajenu raspodjelu i potrošnju
u količini koja je očigledno manja od standardnag pakovanja za prodaju
te robe na malo;

b) reklamni materijal čija je ukupna dinarska protuvrijednost do 1.000
US dolara, uz uvjet da vrijednost pojedinog predmeta nije veća od dinarske
protuvrijednosti 10 US dolara;

c) roba koja se uvozi iz inozemstva ili kupuje s konsignacijskog skladišta
u zemlji radi potrošnje izlagača i njegovih poslovnih partnera za trajanja
sajma ili trgovinske izložbe, i to:

- do 1.000 komada cigareta i 0,5 kg drugih duhanskih preradevina, do
10 litara žestokih alkoholnih pića i druga roba, osim kozmetičkih preparata,
parfema i kolonjskih voda u ukupnoj dinarskoj protuvrijednosti do 1.000
US dolara;

- jedan izlagački karton za svakog pojedinog predstavnika strane firme
- stranog državljana s prebivalištem u inozemstvu, s tim što jedna strana
tvrtka može ostvariti ovu povlasticu za najviše pet izlagačkih kartona;

d) prehrambeni proizvodi i alkoholna pića koji se dijele besplatno u
količinama koje su prijeko potrebne za ocjenjivanje njihove kvalitete radi
dodjele nagrada na međunarodnim sajmovima;

e) roba namijenjena za prikazivanje odnosno demonstriranje rada strojeva
ili aparata na međunarodnom sajmu odnosno trgovinskoj izložbi, koja će
se potrošiti ili uništiti u toku prikazivanja odnosno demonstriranja;

f) roba koja služi i koja će se upotrijebiti za izgradnju, prilagođavanje
i dekoriranje privremenih štandova (boje, lakovi, tapete, tapisoni i slično);

g) katalozi, prospekti, cjenici, kalendari (s ilustracijama ili bez
njih) i fotografije, ako je očigledno da su namijenjeni za korištenje kao
propagandni materijal za stranu robu izloženu na međunarodnom sajmu odnosno
izložbi, uz uvjet da se dijele besplatno;

h) obrasci i drugi tiskani materijal koji se koristi za administraciju
izlagaća u toku odriavanja međunarodnog sajma odnosno trgovinske izložbe.

X.

Propisane vrijednosti za ostvarivanje carinskog oslobođenja na uvoz
predmeta domaćinstva i gospodarskog inventara iz točke II, III. i V. ove
odluke, povećavaju se za svotu stvarno plaćenih troškova prijevoza.

XI.

Danom stupanja na snagu ove odluke prestaje važiti Odluka o utvrđivanju
predmeta, količina i vrijednosti predmeta na koje se pri uvozu primjenjuju
carinske povlastice ("Službeni list SFRJ", br. 77/89, 82/89 i
"Narodne novine", br. 53/A/91).

XII.

Ova odluka stupa na snagu danom objave u "Narodnim novinama".
-

Klasa: 413-l14/91-01/03

Urbroj : 5030112-91-3

Zagreb, 11. prosinca 1991.

Predsjednik

**dr. Franjo Gregurić, v. r.**

Odluka, NN 67/1991-1772
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)